KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrīnās brīdināšanas sistēma Nr. 6/2013 /* COM/2013/0504 final */





SATURS 1........... ELGF 2013. gada budžeta procedūra............................................................................. 3 2........... ELGF piešķirtie ieņēmumi............................................................................................... 3 3........... Piezīmes par ELGF 2013. gada budžeta izpildi................................................................ 4 4........... ELGF piešķirto ieņēmumu izpilde.................................................................................... 6 5........... Secinājumi...................................................................................................................... 7 1. pielikums || Provizorisks ELGF apropriāciju izlietojums līdz 30.04.2013. 1. Ievads Dati par budžeta faktisko izpildi laika posmā no 2012. gada 16. oktobra līdz 2013. gada 30. aprīlim salīdzinājumā ar izdevumu profilu, kuru raksturo rādītājs, kas noteikts atbilstīgi Padomes Regulas (EK) Nr. 1290/2005[1] 20. pantā paredzētajiem noteikumiem, apkopoti 1. pielikumā. 2. ELGF piešķirtie ieņēmumi Pamatojoties uz 34. panta noteikumiem Padomes Regulā (EK) Nr. 1290/2005 par kopējās lauksaimniecības politikas finansēšanu, ieņēmumus, kas gūti no atbilstības pārbaužu lēmumos noteiktajām finanšu korekcijām, no pārkāpumiem un no piena nodevas, uzskata par piešķirtajiem ieņēmumiem ELGF izdevumu finansēšanai. Saskaņā ar šiem noteikumiem piešķirtos ieņēmumus var izmantot, lai finansētu visus ELGF izdevumus. Ja daļu no šiem ieņēmumiem neizmanto, šo daļu automātiski pārnes uz nākamo budžeta gadu[2]. ELGF 2013. gada budžetā ietilpst Komisijas jaunākās aplēses attiecībā uz apropriācijām, kas vajadzīgas, lai finansētu tirgus pasākumiem un tiešajam atbalstam paredzētos izdevumus, un aplēses par piešķirtajiem ieņēmumiem, kurus bija paredzēts saņemt attiecīgā budžeta gada laikā, kā arī piešķirto ieņēmumu pārnestais atlikums, kas pieejams no iepriekšējā budžeta gada. ELGF apropriāciju apmēra priekšlikumā 2013. gada budžetam Komisija ņēmusi vērā paredzamos kopējos piešķirtos ieņēmumus un 2013. gadam pieprasīto apropriāciju līmeni, kas aprēķināts, no aplēstajām vajadzībām atņemot aplēstos piešķirtos ieņēmumus. Budžeta lēmējinstitūcija pieņēma jauno ELGF budžetu, ņemot vērā paredzētos piešķirtos ieņēmumus. ELGF 2013. gada budžeta sagatavošanas laikā Komisija pieejamo piešķirto ieņēmumu kopsummu aplēsa EUR 1533 miljonu apmērā. Konkrēti, – piešķirto ieņēmumu apjoms, ko paredzēts gūt 2013. budžeta gadā, tika aplēsts EUR 628 miljonu apmērā; paredzētie ieņēmumi no atbilstības pārbaužu korekcijām un pārkāpumiem tika aplēsti attiecīgi EUR 389 miljonu un EUR 161 miljona apmērā; ieņēmumi no piena nodevas tika aplēsti EUR 78 miljonu apmērā; – piešķirto ieņēmumu apjoms, ko paredzēts pārnest no 2012. gada budžeta uz 2013. gada budžetu, tika aplēsts EUR 905 miljonu apmērā (ieskaitot Cukura rūpniecības restrukturizācijas fonda atlikumu, kas tika aplēsts EUR 675 miljonu apmērā). Komisija 2013. gada budžetā sākotnēji aplēstos ieņēmumus EUR 1533 miljonu apmērā piešķīra divām shēmām. Konkrēti, – EUR 500 miljonus — darbības fondiem, kas paredzēti ražotāju organizācijām augļu un dārzeņu nozarē, un – EUR 1033 miljonus — vienotā maksājuma shēmai. Saskaņā ar Komisijas priekšlikumu budžeta lēmējinstitūcija nobalsoja par apropriācijām šīm divām shēmām attiecīgi EUR 267 miljonu un EUR 30 635 miljonu apmērā. Nobalsoto apropriāciju summa un iepriekš minētie piešķirtie ieņēmumi atbilst aplēstajai pieejamo apropriāciju kopsummai, no kuras EUR 767 miljoni pieprasīti darbības fondiem, kuri paredzēti ražotāju organizācijām augļu un dārzeņu nozarē, bet EUR 31 668 miljoni — vienotā maksājuma shēmai. Šā dokumenta 1. pielikumā, kurā apkopots 2013. gada budžeta provizorisks izlietojums līdz 2013. gada 30. aprīlim, iepriekš minētajām divām shēmām nobalsotās apropriācijas iekļautas augļu un dārzeņu nozarē pantu līmenī un atsaistīto tiešo atbalstu budžeta apropriācijās, kuru apjoms ir attiecīgi EUR 611 miljoni un EUR 38 076 miljoni, neņemot vērā iepriekš minētos piešķirtos ieņēmumus. Pieskaitot šīm nozarēm piešķirtos ieņēmumus, 2013. gada budžetā paredzēto apropriāciju kopsumma augļu un dārzeņu nozarē ir EUR 1111 miljoni, bet atsaistīto tiešo atbalstu jomā — EUR 39 109 miljoni. 3. Piezīmes par ELGF 2013. gada budžeta provizorisko izpildi Provizorisks budžeta izpildes līmenis laikā no 2012. gada 16. oktobra līdz 2013. gada 30. aprīlim sniegts 1. pielikumā. Šis izpildes līmenis salīdzināts ar izdevumu profilu, kuru raksturo rādītājs, kas noteikts, pamatojoties uz Padomes Regulas (EK) Nr. 1290/2005 20. panta noteikumiem. Turpinājumā sniegtas īsas piezīmes par dažiem budžeta pantiem, kuros redzamas ievērojamākās atšķirības starp faktisko un paredzēto izpildes līmeni 2013. gada budžetā. 3.1. Tirgus pasākumi Salīdzinājumā ar nobalsoto budžeta apropriāciju līmeni (atbilstoši rādītāja līmenim, kas noteikts 2013. gada 30. aprīlim) apropriāciju izlietojums intervences pasākumiem lauksaimniecības tirgos bija par EUR 36,1 miljonu lielāks. Šo atšķirību ir radījušas izpildes tendences galvenokārt augļu, dārzeņu un vīna nozarē un pārtikas programmās. 3.1.1. Pārtikas programmas (−EUR 88,9 miljoni) Tas, ka vistrūcīgākajām personām paredzētās shēmas apropriāciju izlietojums ir lēnāks salīdzinājumā ar rādītāja paredzēto līmeni, ir saistīts ar pastāvošo nedrošību attiecībā uz shēmas nākotni un ar to, ka minētā iemesla dēļ lielākā daļa dalībvalstu ir atlikušas 2013. gada shēmas īstenošanu uz šā gada vēlākiem mēnešiem. Bet, ņemot vērā to, ka 2013. gads ir pēdējais šīs shēmas izpildes gads, dalībvalstis būs spiestas 2013. gadā pilnībā izpildīt shēmas budžetu; šo atšķirību Komisija uztver kā pagaidu parādību. 3.1.2. Augļi un dārzeņi (+EUR 178,6 miljoni salīdzinājumā ar nobalsotajām apropriācijām) Attiecībā uz nobalsotajām apropriācijām šis izpildes līmenis galvenokārt saistāms ar izdevumiem par darbības fondiem ražotāju organizāciju shēmā, ko finansē gan ar nobalsotajām budžeta apropriācijām, gan ar ieņēmumiem, kas šai shēmai piešķirti 2013. gada budžetā (NB! Sīkāku informāciju sk. 2. punktā). Šis izpildes līmenis iegūts, periodam līdz 2013. gada 30. aprīlim noteikto rādītāju piemērojot nobalsotajām budžeta apropriācijām, kurās nav iekļauti šai nozarei piešķirtie ieņēmumi. Patlaban Komisija uzskata, ka šai nozarei pieejamais kopējais apropriāciju apjoms būs pietiekams, lai segtu izdevumus, kas dalībvalstīm varētu rasties 2013. gadā. 1. pielikuma provizoriskā izlietojuma tabulas zemsvītras piezīmē * norādīts, kāda būtu situācija, ja rādītājs periodam līdz 2013. gada 30. aprīlim būtu piemērots visām apropriācijām, kas, kā paredzams, būs pieejamas šīs nozares finansēšanai. Kā norādīts 2. punktā, paredzamo šai nozarei pieejamo kopējo finansējumu veido nobalsotās budžeta apropriācijas EUR 611 miljona apmērā un šai nozarei piešķirtie ieņēmumi, kas aplēsti EUR 500 miljonu apmērā. Tāpēc, ja rādītājs tiktu piemērots šai nozarei plānotajai kopējai finansējuma summai EUR 1111 miljonu apmērā, tad rastos apropriāciju neizpilde nenozīmīgā — EUR 5,7 miljonu — apmērā. 3.1.3. Vīnkopības nozares produkti (–EUR 33,7 miljoni) Vīnkopības nozarē pieejamo apropriāciju izpilde bija palēninājusies tādēļ, ka dažās dalībvalstīs gausāk nekā iepriekš tika izlietots vīnkopības nozarei paredzētais finansējums (rādītājs tika noteikts, pamatojoties uz maksājumu vēsturisko vidējo ritmu). Tomēr, ņemot vērā tradicionāli augstu izpildes līmeni šajā nozarē, kā arī dalībvalstu elastību attiecībā uz valsts programmās paredzēto pasākumu un izdevumu pārprogrammēšanu, Komisija uzskata, ka šajā posmā novirzīšanās no ierastā izpildes ritma ir tikai pagaidu parādība, un turpina vērīgi sekot šīs programmas izpildei. 3.2. Tiešie atbalsti Apropriāciju izlietojums tiešajam atbalstam salīdzinājumā ar rādītāja līmeni 2013. gada 30. aprīlī bija par EUR 1186,3 miljoniem lielāks. 3.2.1. Atsaistītie tiešie atbalsti (+EUR 1091,6 miljoni salīdzinājumā ar nobalsotajām apropriācijām) Attiecībā uz nobalsotajām apropriācijām jānorāda, ka vienotā maksājuma shēma (VMS) uzrāda izpildes pārsniegumu, kas rodas, piemērojot periodam līdz 2013. gada 30. aprīlim noteikto rādītāju nobalsotajām budžeta apropriācijām, kas neietver šai nozarei piešķirtos ieņēmumus. Atsaistīto tiešo atbalstu (VMS un VPMS) izpilde 2013. gada 30. aprīlī ir tādā pašā līmenī, kādā tā bija 2012. gada aprīlī. Patlaban dalībvalstis jau ir apmaksājušas aptuveni 98 % no VMS aplēstajām vajadzībām un 97,4 % no VPMS[3] aplēstajām vajadzībām. 1. pielikuma provizoriskā izlietojuma tabulas zemsvītras piezīmē * norādīts, kāda būtu situācija, ja rādītājs periodam līdz 2013. gada 30. aprīlim būtu piemērots visām apropriācijām, kas, kā paredzams, būs pieejamas atsaistīto tiešo atbalstu finansēšanai. Kā norādīts 2. punktā, paredzamo atsaistītajiem tiešajiem atbalstiem pieejamo kopējo finansējumu veido nobalsotās budžeta apropriācijas EUR 38 076 miljonu apmērā un atsaistītajiem tiešajiem atbalstiem piešķirtie ieņēmumi, kas aplēsti EUR 1033 miljonu apmērā. Tāpēc, ja šis rādītājs būtu piemērots kopējam finansējumam EUR 39 109 miljonu apmērā, kas, kā sagaidāms, būs pieejams atsaistītiem tiešajiem atbalstiem, novērotais izpildes pārsniegums būs EUR 87,2 miljonu apmērā. Šī atšķirība izskaidrojama ar VPMS rādītāja aprēķinu (aprēķins pamatojās uz 2012. gada maksājumu ritmu, bet ņemot vērā minētā gada pirmajos divos mēnešos veiktos maksājumus); šis rādītājs ir 96,4 %, taču faktiskā izpilde līdz 2013. gada 30. aprīlim ir 97,4 %. Ņemot vērā iepriekš minēto, Komisija šajā posmā cer, ka atsaistīto tiešo atbalstu izpildes pārsniegumu var uzskatīt par pagaidu parādību un ka pieejamo apropriāciju un piešķirto ieņēmumu apjoms ir pietiekams, lai nodrošinātu šā panta faktisko izpildi. Komisija turpina vērīgi sekot situācijai šajā nozarē. 3.2.2. Citi tiešie atbalsti (+EUR 95,1 miljons) Citu tiešo atbalstu gadījumā nobalsoto apropriāciju straujākais izlietojums ir saistīts ar to, ka dažās shēmās maksājumi (piemēram, piemaksa par zīdītājgovīm) tika veikti ātrākā ritmā salīdzinājumā ar rādītāja līmeni, kas noteikts 2013. gada 30. aprīlim. Komisija uzskata, ka šajā posmā atšķirība var būt saistīta ar grafiku, tomēr tā vērīgi seko gan šīs programmas, gan arī citu atsaistīto tiešo atbalstu izpildes dinamikai. 3.3. Lauksaimniecības izdevumu revīzija 3.3.1. Iepriekšējo gadu grāmatojumu noskaidrošana (+EUR 78,0 miljoni) Līdz 2013. gada 30. aprīlim dalībvalstis vēl nav deklarējušas visas grāmatojumu noskaidrošanas korekcijas, jo Komisija nav pieņēmusi lēmumu par grāmatojumu noskaidrošanu. Pašreizējās izpildes līmenis tika salīdzināts ar rādītāja līmeni, kas noteikts 2013. gada 30. aprīlim. Jāatzīmē, ka Komisija grozījumu vēstulē attiecībā uz 2013. gadu ierosināja korekcijas –EUR 56 miljonu apmērā, pamatojoties uz iepriekšējo gadu vidējo izpildes rādītāju, jo šādas korekcijas nav prognozējamas. Jaunajā budžeta projektā, kas izstrādāts novembrī pēc neveiksmes pirmajā saskaņošanas procedūrā, šī summa tika palielināta līdz –EUR 100 miljoniem. Visbeidzot, pēc saskaņošanas 2012. gada 5. decembrī budžeta lēmējinstitūcija pieņēma 2013. gada budžetu, kurā šī summa beidzamā kārtā tika noteikta –EUR 200 miljonu apmērā. Šajā posmā Komisija uzskata, ka sagaidāmās korekcijas no tās grāmatojumu noskaidrošanas lēmumiem un no dalībvalstu veikto atbalsta maksājumu termiņu neievērošanas varētu nebūt pietiekamas, lai segtu lielāko summu –EUR 200 miljonu apmērā. Komisijai, iespējams, vajadzētu segt radušos budžeta negatīvo apropriāciju iztrūkumu, pārvietojot pozitīvās budžeta apropriācijas no citiem budžeta posteņiem, lai slēgtu šo budžeta pozīciju 2013. gadā. 4. ELGF piešķirto ieņēmumu izpilde 1. pielikuma tabulā redzams, ka 2013. gada 30. aprīlī bija iekasēti piešķirtie ieņēmumi EUR 553,5 miljonu apjomā. Konkrēti, – ieņēmumi no korekcijām, pamatojoties uz atbilstības noskaidrošanas lēmumiem, ir EUR 379,2 miljoni, turklāt līdz budžeta gada beigām ir joprojām paredzēts saņemt arī dažas papildu summas; – ieņēmumi no pārkāpumiem ir aptuveni EUR 95,5 miljoni, turklāt līdz budžeta gada beigām ir paredzēts saņemt arī papildu summas; – pašlaik lielākā daļa ieņēmumu no piena nodevas ir iekasēta, un tā ir aptuveni EUR 78,8 miljonu apmērā. Visbeidzot, piešķirto ieņēmumu summa, kas pēdīgi tika pārnesta no 2012. gada uz 2013. gadu, ir EUR 1245,6 miljoni, ieskaitot atlikumu aptuveni EUR 755 miljonu apmērā pagaidu Cukura nozares restrukturizācijas fondam pēc visu pienācīgo fonda maksājumu veikšanas. Šī summa ir ievērojami lielāka nekā sākotnēji aplēstie EUR 905 miljoni. Tādēļ piešķirto ieņēmumu apjoms, kas pieejams ELGF izdevumu finansēšanai, 2013. gada 30. aprīlī ir EUR 1799,1 miljons. Patlaban Komisijas aplēses ir tādas, ka piešķirto ieņēmumu summa, kas vēl jāsaņem, būtu EUR 74,5 miljoni (aplēstie piešķirtie ieņēmumi, kas tiks gūti 2013. gada budžetā, ir EUR 628 miljoni, no kuriem saņemti EUR 553,5 miljoni). 5. Secinājumi ELGF 2013. gada budžeta apropriāciju provizoriskais izlietojums laika posmā līdz 2013. gada 30. aprīlim liecina, ka ikmēneša maksājumi dalībvalstu izdevumu atmaksāšanai par aptuveni EUR 1287,9 miljoniem pārsniedz rādītāja līmeni. Tas bija galvenokārt saistīts ar vispārējo atļauju, ko Komisija piešķīra, lai no 2012. gada 16. oktobra maksātu tiešo atbalstu avansus, kas paātrināja šo atbalstu maksājumu ritmu. Paredzams, ka šis ritms palēnināsies, jo tuvojas šo atbalstu maksājumu termiņš, proti, 2013. gada 30. jūnijs. Ir pieejami piešķirtie ieņēmumi EUR 1799,1 miljona apmērā, un 2013. gadā vēl plānots saņemt summu EUR 74,5 miljonu apmērā. Patlaban Komisija prognozē, ka piešķirto ieņēmumu summa, kas ir pieejama un kas būs pieejama gada laikā, tiks izmantota, lai segtu ražotāju organizāciju darbības fondiem un vienotā maksājuma shēmai vajadzīgo finansējumu, kā tas sākotnēji tika plānots 2013. gada budžeta sagatavošanas laikā, kā arī lai segtu kopējo izlietojuma pārsniegumu citās budžeta pozīcijās, tādās kā grāmatojumu noskaidrošana. [1] OV L 209, 11.8.2005., 1. lpp. [2] Ar 14. pantu Eiropas Parlamenta un Padomes Regulā (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, noteikts, ka iekšējos piešķirtos ieņēmumus var pārnest tikai par vienu gadu. Tādējādi, lai nodrošinātu pareizu budžeta pārvaldību, šie piešķirtie ieņēmumi parasti tiek izmantoti pirms attiecīgā budžeta panta nobalsotajām apropriācijām. [3] Atsaistīto tiešo atbalstu izpildes līmenis ir izteikts kā budžetā paredzēto apropriāciju procentuālā daļa, ieskaitot piešķirto ieņēmumu summu (attiecībā uz VMS).